Predkladacia správa

Materiál „Správa o opatreniach na kompenzáciu rastúcich výdavkov domácností na energie a opatreniach vedúcich k zníženiu cien energií“ predkladá Ministerstvo práce, sociálnych vecí a rodiny Slovenskej republiky z vlastnej iniciatívy. Ministerstvo práce, sociálnych vecí a rodiny Slovenskej republiky pozorne sleduje  negatívny vývoj cien pohonných hmôt a plynu, ako aj jeho následný dopad na životnú úroveň slovenských občanov. 

Tento materiál v prvej časti popisuje prijaté a navrhované opatrenia MPSVR SR, ktorých cieľom je zmierniť dopady negatívneho vývoja cien pohonných hmôt a plynu a to najmä pre tých, ktorí sú  na pomoc štátu najviac odkázaní. Jedná sa  o poberateľov dávok v hmotnej núdzi a o občanov so zdravotným postihnutím. V druhej časti materiálu MPSVR navrhuje opatrenia, ktoré by mohli viesť k zníženiu vysokých cien na trhu energií. 
 
Materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie.